### Beslutning

Godkendt.

### Sagsfremstilling

## Resume og sagens baggrund

Teknik- og Miljøudvalget har tidligere besluttet, at den gældende plejeplan for [adresse] fra 1983 skal revideres. Revisionen sker bl.a. på baggrund af områdets Natura 2000 status, og at en opdatering af plejeplanen fra 1983 er en indsats i Natura 2000 handleplanen 2016-2021. Der blev derfor i samarbejde med [adresse] Ejerlaug I/S udarbejdet et udkast til en ny plejeplan for [adresse]. Udkastet til plejeplan har været i høring hos interessenter. Teknik- og Miljøudvalget drøftede udkastet 2. juni 2022 og Det Grønne Dialogforum drøftede udkastet den 16. juni 2022. Revideret plejeplan foreligger nu til vedtagelse.

## Indstillinger

Chefen for Plan, Byg og Miljø indstiller, at:

1. Plejeplan for [adresse] vedtages.
2. Administrationen bemyndiges til at foretage nødvendige ændringer inden plejeplanen offentligt bekendtgøres.

## Behandling

Teknik- og Miljøudvalget.

## Sagsfremstilling

Teknik- og Miljøudvalget har på deres møde 2. juni 2022 drøftet "Udkast til plejeplan for [adresse].  Udkast til plejeplan har været i 4 ugers høring ved forskellige interessenter. Høringssvar, sammendrag og bemærkninger fremgår af sagsfremstillingens bilag 9 og 10. Udkastet blev drøftet 16. juni 2022 i Det Grønne Dialogforum med henblik på endelige vedtagelse på TMU mødet i august.

Som følge af drøftelserne i Det Grønne Dialogforum suppleres plejeplanen med et bilag "Vejledning om gennemførelse af rydning på udvalgte naturtyper", som er Miljøministeriets generelle retningslinjer for rydning. Derudover tilrettes punkt om geder i bilag 3 om forskellige dyrearters egenskaber i forhold til græsning og plejeplanens afgrænsning justeres, så matr. nr. 69c og 69d Eskebjerg By, Bregninge er indenfor plejeplanafgrænsningen.

Revideret plejeplan for [adresse] med bilag fremgår af bilag 1 til 8.

Efter Teknik-  og Miljøudvalgets godkendelse sendes afgørelsen til berettigede parter med 4 ugers klagefrist.

Den egentlige naturpleje i området vil ske efter beskrivelserne i plejeplanen og plejeplanens Handleplan - forslag til handlinger 2022-2027 (se bilag 7), når plejeplanen er endelig vedtaget og i forhold til de økonomiske ressourcer, der er til rådighed til formålet. En del af de foreslåede handlinger, vil ikke kunne gennemføres indenfor nuværende budget.

Plejeplanen revideres efter 10 år, men kan indtil da også revideres efter behov eller ændrede forudsætninger. Handleplanen har et 5-årigt forløb.

## Økonomiske konsekvenser

Ingen økonomiske konsekvenser. Kommunens samlede naturpleje og plejeplaner (herunder fortidsminder) prioriteres og udføres indenfor den løbende bevilling på pt. ca. [adresse].

Det er dog en forudsætning for gennemførelsen af aktiviteterne i Handleplan 2022-2027, der er tilknyttet plejeplanen for [adresse], at der afsættes anlægsramme eller øget driftsramme til formålet, såfremt alle aktiviteter skal kunne gennemføres.